Legal Document

Category: 331

Text:
22.   ΑΠΟΦΑΣΙΣ ΥΠΟΥΡΓΩΝ ΔΗΜΟΣΙΩΝ ΕΡΓΩΝ ΚΑΙ ΓΕΩΡΓΙΑΣ Αριθ. 48796 της 6/17 Ιουλ. 1964 (ΦΕΚ  Β΄ 280) Περί υπολογισμού τεκμαρτής εκπτώσεως συμβάσεων έργων κατασκευαζομένων από κοινού υπό των Υπουργείων Δημοσίων Έργων και Γεωργίας. Έχοντες υπ’ όψιν: 1.Τας διατάξεις του άρθρ. 24 του από 12.7.32 Β.Δ/τος «περί εκτελέσεως του Νόμ. 5367/1932 περί εκτελέσεως Δημοσίων Έργων (ΦΕΚ 229/1932). 2.Την υπ’ αριθ. 450/31.3.64 πράξιν του Συμβουλίου Δημοσίων Έργων (Τμήμα Διοικήσεως-Διαχειρίσεως Έργων) σχετικώς προς τον υπολογισμόν της τεκμαρτής εκπτώσεως συμβάσεων έργων κατασκευαζομένων από κοινού υπό των Υπουργείων Δημοσίων Έργων και Γεωργίας αποφασίζομεν: Καθορίζομεν όπως, προκειμένου περί Συμβάσεων αφορωσών την εκτέλεσιν έργων κατασκευαζομένων από κοινού υπό των Υπουργείων Δημοσίων Έργων και Γεωργίας, ως τεκμαρτή έκπτωσις λαμβάνεται η αντιστοιχούσα ουχί επί του τμήματος του εν λόγω έργου εις ο περιορίζεται η αρμοδιότης εκάστου των ως άνω Υπουργείων, αλλά επί του συνολικού δι’ ολόκληρον το έργον προϋπολογισμού του διδομένου υπό της προσφοράς του μειοδότου, ίνα υφίστανται αι αύται τιμαί μονάδος δι’ όλον το έργον. Η παρούσα δημοσιευθήτω δια της Εφημερίδος της Κυβερνήσεως. Γενικές Διατάξεις 23.Β.α.20-22